Πρόταση

ΚΑΝΟΝΙΣΜΟΥ (ΕΚ) αριθ. . . . ΤΟΥ ΣΥΜΒΟΥΛΙΟΥ

της . . .

για την τροποποίηση του κανονισμού αριθ. 136/66/ΕΟΚ περί δημιουργίας κοινής οργανώσεως αγοράς στον τομέα των λιπαρών ουσιών

(96/C 125/07)

96/0061 (CNS)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός αριθ. 136/66/ΕΟΚ (1), όπως τροποποιήθηκε τελευταία από κανονισμό (ΕΚ) αριθ. 3290/94 (2), προβλέπει αφενός στο άρθρο 2α την εφαρμογή των δασμών του κοινού δασμολογίου για τα προϊόντα που υπόκεινται στην κοινή οργάνωση αγοράς, συμπεριλαμβανομένου του ελαιόλαδου και αφετέρου στο άρθρο 11 ότι η ενίσχυση στην κατανάλωση χορηγείται μόνο για το ελαιόλαδο που παράγεται στην Κοινότητα 7

ότι στη συνέχεια της θέσης σε εφαρμογή των συμφωνιών που έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης, το σύστημα των μεταβλητών γεωργικών εισφορών αντικαταστάθηκε από σταθερούς κοινούς δασμούς 7 ότι κύριο χαρακτηριστικό του τομέα του ελαιόλαδου είναι το φυσικό φαινόμενο της εναλλαγής των συγκομιδών που οδηγεί σε μια κυμαινόμενη παραγωγή ελαιόλαδου στην Κοινότητα 7 ότι η πείρα έχει αποδείξει ότι για την εξασφάλιση του εφοδιασμού της αγοράς και για την αποφυγή σημαντικών διακυμάνσεων των τιμών, ενδείκνυται να προβλεφθεί η δυνατότητα εισαγωγών με μειωμένο δασμό 7

ότι δεδομένου ότι το ύψος του προαναφερθέντος κοινού δασμού λαμβάνει υπόψη την εγγύηση που έχει συσταθεί στο παρελθόν για τις προσότητες ελαιόλαδου, οι οποίες έχουν τεθεί σε ελεύθερη κυκλοφορία, δεν είναι δυνατό να περιορισθεί το δικαίωμα για ενίσχυση στην κατανάλωση στο ελαιόλαδο που παράγεται στην Κοινότητα ούτε να διατηρηθεί μια διαφορά επίπεδου για την επιστροφή στην παραγωγή που αφορά την παραγωγή κονσερβών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός αριθ. 136/66/ΕΟΚ τροποποιείται ως εξής:

1. Στο άρθρο 2α, το υπάρχον κείμενο καθίσταται παράγραφος 1 και προστίθεται η ακόλουθη παράγραφος 2:

«2. Κατά παρέκκλιση από την παράγραφο 1, στην περίπτωση που η τιμή της αγοράς ελαιόλαδου στην Κοινότητα υπερβαίνει σημαντικά την τιμή παρέμβασης κατά τη διάρκεια μιας περιόδου τουλάχιστον τριών μηνών, προκειμένου να εξασφαλισθεί ο κατάλληλος εφοδιασμός της αγοράς της Κοινότητας με ελαιόλαδο μέσω εισαγωγής από τρίτες χώρες, η Επιτροπή μπορεί σύμφωνα με τη διαδικασία που προβλέπεται στο άρθρο 38:

- να αναστείλει εν μέρει ή εν όλω, την εφαρμογή των δασμών του κοινού δασμολογίου για το ελαιόλαδο και να προσδιορίσει τις λεπτομέρειες της εν λόγω αναστολής,

- να ανοίξει ποσόστωση εισαγωγής ελαιόλαδου με μειωμένο ποσό των δασμών του κοινού δασμολογίου και να προσδιορίσει τις λεπτομέρειες της διαχείρισης της εν λόγω ποσόστωσης.

Τα μέτρα αυτά εφαρμόζονται για την ελάχιστη περίοδο που είναι αυστηρώς απαραίτητη και δεν μπορούν σε καμία περίπτωση να ξεπεράσουν το τέλος της σχετικής περιόδου.»

2. Στο άρθρο 11 η παράγραφος 1 αντικαθίσταται ως εξής:

«1. Όταν η ενδεικτική τιμή στην παραγωγή, μειωμένη κατά την ενίσχυση στην παραγωγή, είναι ανώτερη από την αντιπροσωπευτική τιμή της αγοράς για το ελαιόλαδο, χορηγείται ενίσχυση στην κατανάλωση για το ελαιόλαδο που διατίθεται στην αγορά στην Κοινότητα. Η ενίσχυση αυτή είναι ίση με τη διαφορά μεταξύ των δύο αυτών ποσών.»

3. Στο άρθρο 20α παράγραφος 2 το δεύτερο εδάφιο αντικαθίσταται ως εξής:

«Η επιστροφή είναι ίση με το ποσό που αναφέρεται στο προηγούμενο εδάφιο, προσαυξημένο κατά ένα ποσό ίσο με την ενίσχυση στην κατανάλωση που ισχύει κατά την ημερομηνία θέσης σε εφαρμογή της επιστροφής.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . ., . . . .

Για το Συμβούλιο

. . .

(1) ΕΕ αριθ. L 172 της 30. 9. 1966, σ. 3025/66.

(2) ΕΕ αριθ. L 349 της 31. 12. 1994, σ. 105.